شەفەق نیوز/ وەڕێەوبەرایەتی کەشناسی و زەویلەرزەی هەرێم، ئمڕوو چوارشەممە، کەشوهەوای پارێزگایەیل هەرێم کوردستان راگەیان وەپای مەزەنەیل سوو لە سەنتەر شارەیل سلێمانی و دهۆک وەفر وارێد.
کەشناسی هەرێم راگەیان،  ئاسمان ئمڕوو وە تەواوی ئەورە، وەگەرد واران پچڕ پچڕ  و وەفر  لەناوچە کویەیلە وارێد، و ریژەی وارینەگە لە شەو فرەترەو بوود کەمیگ گڕمەهڕ ها وەگەردیا.
کەشناسی دیاریکردیە، سوو ئاسمان ئەور تەواویگە لەگشت ناوچەیل جیاواز واران وارێد و بڕیگ جار گڕمەهڕ ها وەگەردیا و وەهاتن بارستە وای سەردیگ پلەی گەرما زیاتر داوەزێد.
ئاشکەرایکرد، سوو لە گشت ناوچە کویەیلە و سەنتەر قەزا و ناحیەگان وەفر وارێد، هاتێ لەسەنتەر شارەیل دهۆک سلێمانی وەفر بوارێد.
